Diari Oficial de la Generalitat Valenciana


Sumari del DOGV 8421, del 12-11-2018 (2018/9941)

RESOLUCIÓ de 25 de setembre de 2018, del cap del Servei Territorial d'Indústria i Energia de Castelló, per la qual s'atorga a Iberdrola Distribución Eléctrica, SAU, una autorització administrativa prèvia, una autorització administrativa de construcció i una declaració en concret d'utilitat pública, en els termes municipals de la Salzadella i de les Coves de Vinromà. Expedient ATLINE/2017/139/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8421

Data del DOGV
:   12-11-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/9941


Data del document
:   25-09-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Coves de Vinromà, les
    * Salzadella, la

RESOLUCIÓ de 25 de setembre de 2018, del cap del Servei Territorial d'Indústria i Energia de Castelló, per la qual s'atorga a Iberdrola Distribución Eléctrica, SAU, una autorització administrativa prèvia, una autorització administrativa de construcció i una declaració en concret d'utilitat pública, en els termes municipals de la Salzadella i de les Coves de Vinromà. Expedient ATLINE/2017/139/12. [2018/9941]  
  
  
Presentada la sol·licitud d'autorització administrativa prèvia, autorització administrativa de construcció i la declaració en concret d'utilitat pública, relativa a la instal·lació elèctrica que s'especifica tot seguit i sobre la base dels següents:  
  
Fets  
Primer. Que en data, 31 d'agost de 2017, Iberdrola Distribución Eléctrica, SAU, presenta sol·licitud, en el Servei Territorial d'Energia de Castelló, de projecte de la línia aèria trifàsica a 20 kV simple, circuit 100-AL1/17-ST1A, des d'un nou suport a instal·lar en la línia L-23 Sant Mateu de la ST Benicarló, fins al suport existent número 210573 a substituir de la línia L-23 Sant Mateu de la ST Benicarló, en els termes municipals de les Coves de Vinromà i la Salzadella (Castelló). Expedient ATLINE/2017/139/12  
Segon. Amb data 19 de setembre de 2017, es presenta la liquidació de la taxa corresponent.  
Tercer. Amb data 19 de desembre de 2017, es presenta l'annex I al projecte de modificació del traçat inicial.  
Quart. Am data 4 de gener de 2018 s'emet informe favorable per la secció d'Energia i Mines respecte d'això de la documentació presentada:  
- El projecte presenta un traçat concretat amb els plans pertinents a escala adequada, prou detallats i conté una relació concreta i individualitzada dels béns i dels drets afectats; per tant, compleix les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
- El traçat de la línia elèctrica compleix les condicions tècniques i de seguretat establides reglamentàriament, la qual cosa permet l'aprovació d'aquesta resolució sense perjudici de l'obligació de la mercantil peticionària d'indemnitzar adequadament les afectacions que l'execució del projecte podria ocasionar a tercers.  
Cinqué. S'ha fet la informació pública, a què fan referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, mitjançant els anuncis corresponents, publicats en el Butlletí Oficial de la Província de Castelló el 20 de març de 2018, en el Diari Oficial de la Generalitat Valenciana el 20 d'abril de 2018, en el diari El Periódico Mediterráneo de Castelló el 3 d'abril de 2018, en el tauler d'anuncis de l'Ajuntament de la Salzadella, del 27 de febrer fins al 27 de març de 2018 i en l'Ajuntament de les Coves de Vinromà, del 27 de febrer fins al 29 de març de 2018, i no s'ha presentat pas cap al·legació durant el període d'informació pública de la sol·licitud presentada.  
  
Sisé. Examinada la documentació aportada, s'emet un informe de proposta de resolució favorable per la Secció d'Energia i Mines.  
  
Fonaments de dret  
Primer. Després que es feren els tràmits necessaris per a l'autorització administrativa prèvia i l'autorització administrativa de construcció (conformement amb la nova terminologia introduïda per la Llei 24/2013, de 26 de desembre, del sector elèctric, en el seu article 53), que s'estableixen en el Decret 88/2005, de 29 d'abril, pel qual es determinen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Segon. D'acord amb l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública a l'efecte d'expropiació forçosa dels béns i dels drets necessaris per al seu establiment i de la imposició i exercici de la servitud de pas.  
  
Tercer. Que, la instrucció del procediment és competència del Servei Territorial d'Indústria i Energia segons el Decret 104/2017, de 21 de juliol, pel qual s'aprova el Reglament Orgànic i Funcional de Conselleria d'Economia Sostenible, Sectors Productius, Comerç i Treball (DOGV 8113, 25.08.2017).  
El cap del Servei Territorial, en l'àmbit de les competències que se li han atribuït, resol:  
  
Primer  
Atorgar al peticionari l'autorització administrativa de la instal·lació elèctrica que s'indica:  
  
Peticionari: Iberdrola Distribución Eléctrica, SAU.  
Emplaçament de la instal·lació: termes municipals de la Salzadella i les Coves de Vinromà (Castelló).  
Projecte/avantprojecte. Denominació: CS-215/16, projecte línia aèria trifàsica a 20 kV simple, circuit 100-AL1/17-ST1A, des d'un nou suport a instal·lar fins al suport existent número 210573, a substituir de la línia L-23 Sant Mateu de la ST Benicarló, en els termes municipals de les Coves de Vinromà i la Salzadella (Castelló)  
  
Característiques principals:  
  
Número de registre de línies: Tipus: aèria  
Tensió: 20 kv Longitud total: 2029 m  
Longitud aèria: 2029 m Longitud subterrània: 0 m  
  
  
Pressupost: 55.685,10 euros  
Aquesta autorització s'atorga sense perjudici de les concessions, autoritzacions, llicències i els permisos, tant de públics com de privats, que calga obtenir per part del sol·licitant de la instal·lació per a efectuar-la, d'acord amb les altres disposicions que s'hi hagen d'aplicar i, especialment, les relatives a l'ordenació del territori i al medi ambient.  
Aquesta autorització s'emet sense perjudici de tercers, i deixant fora de perill els drets particulars.  
  
Segon  
Atorgar l'autorització administrativa de construcció de la instal·lació segons el projecte d'execució presentat. En l'execució del projecte s'han de tenir en compte les següents condicions:  
1. Les obres han de realitzar-se d'acord amb el projecte presentat, i si molt convé, amb els annexos tècnics posteriors a aquest que hom haja aportat.  
2. El peticionari ha de tenir en compte les prescripcions disposades en els reglaments vigents, però també els condicionats impostos pels organismes afectats.  
3. El titular ha de donar compte de l'acabament de les obres mitjançant la presentació de la sol·licitud d'autorització d'explotació, en els termes establerts en els articles 12 o 18 del Decret 88/2005, segons el tipus d'instal·lació de què es tracte.  
4. En el cas que, per a finalitzar l'execució de la instal·lació objecte de projecte, es requerisca posar-ne una part en tensió, s'hauria de procedir d'acord amb les següents condicions:  
- Presentació de sol·licitud de finalització d'execució, que ha de tenir, adjunta i per triplicat, el certificat d'acabament parcial d'obra, subscrit per tècnic competent i visat pel Col·legi Oficial corresponent, acreditatiu que la part de la instal·lació ja executada és conforme amb els reglaments tècnics en la matèria.  
- La finalització de l'execució cal que es faça sota la mateixa direcció d'obra que la certificació anterior, i s'ha d'ajustar a les condicions tècniques i de seguretat reglamentàries.  
- L'empresa distribuïdora ha de fer totes les actuacions que considere necessàries de manera que quede garantit tant el manteniment de les condicions reglamentàries de la mateixa xarxa ja existent com la no pertorbació a altres instal·lacions o equips.  
- S'ha de presentar en el termini màxim de 10 dies, des de l'execució completa de la instal·lació, la sol·licitud d'autorització d'explotació, d'acord amb el que s'estableix en el Decret 88/2005.  
- Una vegada haja transcorregut un mes des que aquest Servei Territorial haja diligenciat i lliurat el certificat de finalització parcial d'obra sense que el peticionari haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Si és el cas que aquesta instal·lació ja estiguera en tensió, el peticionari hauria de desconnectar-la quan s'acabe aquest termini.  
  
  
Tercer  
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'aquests, als efectes de l'article 52 de la Llei d'expropiació forçosa, de 16 de desembre, i això es concreta en una afectació a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013, de 26 de decembre, del sector elèctric i els articles 157.1, 158, 159, 160 i 162.3 del Reial decret 1955/2000.  
  
Quart  
Publicar i notificar la present resolució, d'acord amb el que s'estableix en el Decret 88/2005. Es fa saber que la publicació d'aquesta es fa igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells en què, després d'haver-se intentat la notificació, no s'haguera pogut practicar.   
  
L'Administració deixarà sense efecte la present resolució en qualsevol moment en què observe l'incompliment de les condicions imposades en aquesta.  
La present autorització s'atorga sense perjudici de les concessions, llicències i permisos, tant de públics com de privats, que calga obtenir per part del sol·licitant de la instal·lació per a efectuar-la, d'acord amb altres disposicions que siguen aplicables i, especialment, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Indústria i Energia (c/ de la Democràcia, 77, 46780 València) en el termini d'un mes, comptat a partir de l'endemà d'haver-de notificat, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 25 de setembre de 2018.- El cap del Servei Territorial d'Indústria i Energia: Gerardo Nebot García.